Държавен вестник, бр. 43, 2009 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  43
се споразумяха за следното:
Член 1
Цел и обхват
1. Този меморандум за разбирателство 
(наричан по-долу „МзР“) установява рамката 
за сътрудничество по отбранителни и военни 
въпроси между страните в области от взаимен 
интерес.
2. Страните си сътрудничат, като изпълняват 
задълженията си, посочени в този МзР, на ос­
новата на равнопоставеност и взаимна изгода.
3. Страните прилагат разпоредбите на този 
МзР в съответствие с националните си зако­
нодателства и международното право.
Член 2
Области на сътрудничество
1. Страните осъществяват сътрудничество в 
следните области:
– международна сигурност и отбранителна 
политика;
– демократичен контрол върху въоръжените 
сили;
–  разработване на комуникационни и ин­
формационни системи;
– въпроси, свързани с международни опе­
рации;
– обмен на информация;
–  обмен на опит за функционирането на 
военните единици;
– обучение и образование на военния пер­
сонал;
– военна наука;
– военно право;
– рехабилитация и отдих, културни и спортни 
дейности;
– други области от взаимен интерес.
2. В рамките на този МзР страните или 
упълномощени техни представители могат 
да подписват допълнителни договорености за 
уреждането на конкретни въпроси, свързани с 
посочените в параграф 1 области на сътрудни­
чество или други области от взаимен интерес.
3. При необходимост страните могат да 
подписват годишни планове за сътрудничество 
въз основа на принципите на този МзР с цел 
неговото изпълнение. 
Член 3
Форми на сътрудничество
1. Страните осъществяват сътрудничеството 
в следните форми:
– официални посещения на министрите на 
отбраната и началниците на отбраната, както и 
на други официални представители на страните;
– обмяна на опит на експертно ниво;
– военни консултации, конференции и се­
минари;
– обучение, специализация и подготовка на 
военен и цивилен персонал;
–  обмяна на информация и документация 
по взаимно съгласие;
– участие на военни наблюдатели в нацио­
нални и международни учения, дейности, ор­
ганизирани от страните или от международни 
организации.
2. В рамките на този МзР страните или 
упълномощени техни представители могат да 
подписват допълнителни договорености относно 
други форми на сътрудничество и осъществява­
нето на конкретни програми или инициативи.
Член 4
Защита на класифицираната информация
1. Цялата класифицирана информация или 
материали, обменени или създадени във връзка 
с този МзР, се използват, предават, съхраняват 
или обработват и защитават в съответствие с 
прилаганите национални нормативни разпо­
редби на страните.
2. Всяка от страните предприема всички 
законоустановени действия в рамките на своите 
правомощия, за да гарантира, че информацията, 
предоставена или създадена съгласно насто­
ящия МзР, е защитена от разкриване, освен с 
предварителното писмено съгласие на другата 
страна за такова разкриване.
Член 5
Финансови разпоредби
1. Страните се договарят да поемат изцяло 
собствените си разходи, свързани със сътруд­
ничеството, освен ако не се споразумеят друго.
2. За поделянето на разходите за официални 
делегации, водени от министрите на отбраната 
или началниците на отбраната, Страните се 
договарят предварително.
3. Финансови въпроси, свързани с конкретни 
проекти и дейности, могат да бъдат уредени 
по-детайлно с допълнителни договорености.
Член 6
Изменение и допълнение
Този МзР може да бъде изменян и допълван 
по всяко време по взаимно съгласие в писмена 
форма от страните. Договорените изменения и 
допълнения са неразделна част от меморандума.
Член 7
Уреждане на спорове
Всички спорове относно тълкуването или 
прилагането на този МзР се решават чрез 
консултации между страните.
Член 8
Заключителни разпоредби
1. Този меморандум влиза в сила от датата 
на подписването му.
2. Действието на този МзР продължава за 
неопределен срок освен в случай, че една от 
страните в писмена форма уведоми другата за 
намерението си да го прекрати, в срок не по-
кратък от 6 месеца преди прекратяването му.